OpenLLM-France/wikimedia huggingface dataset:
# Frienn gweuz-dent mouezhiet

| LFE – niverenn | 115 |
| LFE – unicode | ɱ |
| LFE – skeudenn | |
| X-SAMPA | F |
| Selaou ||
Unan eus ar c'hensonennoù gante un arouezenn ispisial hervez taolennoù ofisiel al lizherenneg fonetikel etrebroadel eo ar frienn gweuz-dent mouezhiet, treuzskrivet [m] hervez reolennoù al LFE, ganti an niverenn dave 115.
A-wezhoù e implijet an arouezenn [m] mui ur sin diakritek ispisial dindani evit diskwel e vez produet gant an dent: [m̪].
Daoust ha ma n'anavezer yezh ebet a ra gant ar fonenn-mañ evel fonem e vez kavet stank e-touez yezhoù ar bed war al live fonetikel evel alofonenn [m] hag a-wezhoù ivez [n] dirak kensonennoù gweuz-dent all, peurliesañ [f] ha [v].

## Skouerioù

* Katalaneg: canvi, "kemm"
* Saozneg: symphony, "kensonadeg"
* Finneg: informaatio, "titour"
* Gresianeg: έμβρυο, "kellid"
* Spagnoleg: influencia [iɱ'flwensja], "levezon"

## Gwelit ivez

* Kensonenn
* Kensonenn fri
* Kensonenn gweuz-dent
* Kensonenn mouezhiet
# Frienn gweuz-gouel mouezhiet

Unan eus ar c'hensonennoù e taolennoù ofisiel al lizherenneg fonetikel etrebroadel ganti un arouezenn ispisial eo ar frienn gweuz-gouel mouezhiet, treuzskrivet [ŋ͡m] hervez reolennoù al LFE.
Ur gensonennn kendistaget an hini eo ma vez distaget war un dro ar frienn ouel mouezhiet ([ŋ]) hag ar frienn diweuz mouezhiet ([m]).
Implijet e vez stank ar son-mañ er yezhoù komzet e kornôg hag e kreiz Afrika hag e reter Ginea Nevez.

## Gwelit ivez

* Kensonenn
* Kensonenn fri
* Kensonenn gweuz-gouel
* Kensonenn kendistaget
* Kensonenn mouezhiet
# Frienn logigoù mouezhiet

| LFE – niverenn | 116 |
| LFE – unicode | n |
| LFE – skeudenn | |
| X-SAMPA | n |
| Selaou ||
Unan eus ar c'hensonennoù gante un arouezenn ispisial e taolenn ofisiel al lizherenneg fonetikel etrebroadel eo ar frienn logigoù mouezhiet, treuzskrivet [n], ganti an niverenn dave 116.

## Skouerioù

* Tchekeg: na, "war"
* Saozneg: nice "brav"
* Finneg: annan, "roan"
* Galleg: connexion, "liamm"
* Jorjieg: კანი, "kroc'hen"
* Alamaneg: lanze, "lañs"
* Gresianeg: νάμα, "gwin an oferenn"
* Hindeg: नया, "nevez"
* Hungareg: nagyi, "mamm-gozh"
* Italianeg: nano ['nano], "korrig"
* Japaneg: 反対 (hantai), "a-dal"
* Pirahã: gíxai [níʔàì], "te"
* Svedeg: den, "an dra-mañ" (common gender)
* Turkeg: neden, "abeg"

## Gwelit ivez:

* Kensonenn
* Kensonenn logigoù
* Kensonenn fri
* Kensonenn mouezhiet
# Frienn rakstanket

Er yezhoniezh e vez implijet an termen frienn rakstanket (saoz.: nasal release pe prestopped nasal) war dachenn ar fonetik hag ar fonologiezh evit komz eus ur stankenn distignet dre ar fri, da skouer [pm].
Kavet e vez frienn rakstanket er yezhoù slavek, da skouer e ruseg e vez displeget ar ger "deiz" evel-hen: день, дня, дни, дней (LFE: [d̻ʲen̻ʲ, d̻ʲn̻ʲa, d̻ʲn̻ʲi, d̻ʲn̻ʲej]).
Kavet e vezont ivez e meur a yezh komzet en Aostralia evel da skouer yezh Reter Arrernte ma vez implijet ganti stankennoù rakfriet, d.s. [mpwaɻə] "ober", ha kensonennoù fri rakfriet, d.s. [pmwaɻə] "koulamon".

## Gwelit ivez:

* Doare distagañ
* Kensonenn
# Frienn dent mouezhiet

| LFE – niverenn | 116 + 408 |
| LFE – unicode | n̪ |
| LFE – skeudenn | |
| X-SAMPA | n_d |
| Selaou ||
Unan eus ar c'hensonennoù e taolennoù ofisiel al lizherenneg fonetikel etrebroadel eo ar frienn dent mouezhiet, treuzskrivet [n̪], da lâret eo an arouezenn [n] mui ur sin diakritek ispisial dindani evit diskwel e vez produet gant an dent, ganti an niverennoù dave 116 (arouezenn diazez [n]) + 408 (sin diakritek).
Ral a wezh e kaver kensonennoù dent rik e yezhoù, rak daoust ha ma vez deskrivet fonennoù 'zo evel kensonennoù dent, da skouer <n>, <t> ha <d> er yezhoù romanek peurliesañ e stok lodenn vrasañ ouzh al logigoù kentoc'h evit ouzh an dent daoust met renket e vezont alies evel kensonennoù dent kentoc'h evit kensonennoù logigoù abalamour m'az eo kensonennoù lavnenn an teod re ar yzhoù romanek keit ha m'az eo kensonennoù beg an teod an c'hensonennoù logigoù damheñvel oute kavet e saozneg da skouer ha deskrivet int-i evel kensonennoù logigoù.
Kavet a reer, avat, gwir kensonennoù dent distaget peurliesañ gant beg an teod hag ivez, raloc'h, gant lavnenn an teod, er yezhoù dravidek, en o zouez an tamileg hag ar malayalameg.

## Skouerioù

* Arabeg: قرن, "kantved"
* Dinkaeg: nhiar, "karantez"
* Gresianeg: άνθρωπος, "den"
* Poloneg: nos, "fri"
* Ruseg: ханжой
* Spagnoleg: nada, "netra"

## Gwelit ivez:

* Kensonenn
* Kensonenn dent
* Kensonenn fri
* Kensonenn mouezhiet
# Frienn diweuz mouezhiet

| LFE – niverenn | 114 |
| LFE – unicode | m |
| LFE – skeudenn | |
| X-SAMPA | m |
| Selaou ||
Unan eus ar c'hensonennoù gante un arouezenn ipsial hervez taolennoù ofisiel al lizherenneg fonetikel etrebroadel eo ar frienn diweuz mouezhiet, treuzskrivet [m] hervez reolennoù al LFE, ganti an niverenn dave 114.

## Skouerioù

* Brezhoneg: me
* Arabeg: مطابخ, "keginoù"
* Tchekeg: muž, "gour"
* Saozneg: him, "eñ"
* Finneg: minä, "me"
* Galleg: manger, "debriñ"
* Jorjieg: სამი, "tri"
* Alamaneg: rühmen, "meuleudi"
* Gresianeg: μάζα, "bern"
* Hindeg: मकान, "ti"
* Hungareg: ma, "hiziv"
* Italianeg: mamma ['mamma], "mamm"
* Japaneg: 乾杯 (kampai), "yec'hed mat"
* Poloneg: mężczyzna, "gour"
* Ruseg: муж, "pried"
* Spagnoleg: grumete, "mous"
* Svedeg: mask, "buzhugenn"
* Turkeg: benim, "ma hini"

## Gwelit ivez:

* Kensonenn
* Kensonenn diweuz
* Kensonenn fri
* Kensonenn mouezhiet
# Frienn gilbleg mouezhiet

| LFE – niverenn | 117 |
| LFE – unicode | ɳ |
| LFE – skeudenn | |
| X-SAMPA | n` |
| Selaou ||
Unan eus ar c'hensonennoù gante un arouezenn ispisial e taolenn ofisiel al lizherenneg fonetikel etrebroadel eo ar frienn gilbleg mouezhiet, treuzskrivet [ɳ], ganti an niverenn dave 117.

## Skouerioù

* Hungareg (rannyezhoù 'zo): nehéz, "pounner"
* Hindeg: गणेश:, "Ganech"
* Kannadeg: ಅಣೆ, "chaoser"
* Malayalameg: അണ, "karvan"
* Sañskriteg: कारण [kɑːrəɳə], "peoll"
* Svedeg: garn [gɑːɳ] "neud".
* Tamileg: அநல், "gouzoug"
* Telougoueg: ఒణ్ఢు, "unan"

## Gwelit ivez:

* Kensonenn
* Kensonenn gilbleg
* Kensonenn fri
* Kensonenn mouezhiet
# Frienn ouel mouezhiet

| LFE – niverenn | 119 |
| LFE – unicode | ŋ |
| LFE – skeudenn | |
| X-SAMPA | N |
| Selaou ||
Unan eus ar c'hensonennoù gante un arouezenn arbennik e taolenn ofisiel al lizherenneg fonetikel etrebroadel eo ar frienn ouel mouezhiet, treuzskrivet [ŋ], ganti an niverenn dave 119.
Peurliesañ ne vez kavet nemet e lost ar silabenn e yezhoù Europa ha peurliesañ e talvez ivez da alofonenn [n] dirak ur gensonenn drekstaon all, dreist-holl [k] ha [g].
E lod yezhoù all avat, dreist-holl yezhoù Azia hag Aostralia e talvez ar ar fonenn-mañ da fonem alies.
Ne vez ket implijet ar fonenn-mañ e yezh ebet eus an Amerikaoù nag eus ar Reter-Kreiz.

## Skouerioù

| Aleuteg : chaang, "pemp" Baieg :, "pesk" Tchouktchieg : ңыроқ, "daou" Kantoneg : 呉, "anv-familh" Dinka : ŋa, "piv" Izelvroeg : angst, "aon" Fidjieg : gone, "bugel" Finneg : langan, "eus an neudenn" Galleg : parking, "arsavva kirri-tan" Galizeg : unha ['uŋa̺], "unan" (ben.) | Alamaneg : lang, "hir" Gresianeg : άγχος, "nec'h" Hindeg : रङ्ग, "liv" Hungareg : ing, "roched" Indonezeg : bangun, "sevel" Italianeg : anche, "ivez" Itelmeneg : қниң, "unan" Japaneg (unvan): 南極 (nankyoku), "Penn-ahel ar Su"; Keteg : аяң, "daonañ" Koreaneg : 방 (bang), "kambr" | Mandarineg : 北京, "Beijing" Nivc'heg : ңамг, "seizh" Norvegeg : tango, "tango" Poloneg : bank, "ti-bank" Sañskriteg : अङ्ग, "ezel-korf" Serieg : comcáac, "Seri (pobl)" Spagnoleg : domingo, "Disul" Swahili : ng'ombe, "buoc'h" Svedeg : bank, "ti-bank" |

## Gwelit ivez:

* Kensonenn
* Kensonenn ouel
* Kensonenn fri
* Kensonenn mouezhiet
# Frienn hugenn mouezhiet

| LFE – niverenn | 120 |
| LFE – unicode | ɴ |
| LFE – skeudenn | |
| X-SAMPA | N\ |
| Selaou ||
Unan eus ar c'hensonennoù gante un arouezenn ispisial e taolenn ofisiel al lizherenneg fonetikel etrebroadel eo ar frienn hugenn mouezhiet, treuzskrivet [ɴ], ganti an niverenn dave 120.
Talvezout a chell, evel e rannyezhoù jorjiek 'zo da alofonenn /n/ dirak [q].

## Skouerioù

* Japaneg: 日本, "Japan"
* Inuktitut, "e eskern"
* Klallameg: sqəyáyŋəxʷ [sqə'jajɴəxʷ], "gwezenn vras"

## Gwelit ivez:

* Kensonenn
* Kensonenn hugenn
* Kensonenn fri
* Kensonenn mouezhiet
# Frienn staon mouezhiet

| LFE – niverenn | 118 |
| LFE – unicode | ɲ |
| LFE – skeudenn | |
| X-SAMPA | J |
| Selaou ||
Unan eus ar c'hensonennoù gante un arouezenn ispisial e taolenn ofisiel al lizherenneg fonetikel etrebroadel eo ar frienn staon mouezhiet, treuzskrivet [ɲ], ganti an niverenn dave 118.
Skrivet e vez <gn> hervez reolennoù reizhskrivañ peurunvan ar brezhoneg.

## Skouerioù

* Brezhoneg: kogn
* Albaneg: një, "unan"
* Katalaneg: bany, "sal-dour"
* Tchekeg: kůň, "marc'h"
* Galleg: montagne, "menez"
* Galizeg: año, "oan"
* Gwaskoneg: banh, "kibell"
* Gresianeg: Πρωτοχρονιά, "Sant Jilvestr"
* Hungareg: lány, "plac'h"
* Indonezeg: banyak, "kalz"
* Italianeg: bagno, "sal-dour"
* Malayalameg:, "me"
* Poloneg: słoń, "olifant"
* Portugaleg: anho, "oan"
* Gouezeleg Skos: seinn, "kanañ"
* Serbeg: коњ, "marc'h"
* Slovakeg: pečeň, "avu"
* Spagnoleg: enseñar, "kelen"
* Vietnameg: nhai, "chaokat"

## Gwelit ivez:

* Kensonenn
* Kensonenn staon
* Kensonenn fri
* Kensonenn mouezhiet
# George Harrison

George Harrison, deuet er bed d'ar 25 a viz C'hwevrer 1943 e Liverpool (Bro-Saoz) ha tremenet d'an 29 a viz Du 2001 e Los Angeles (Kalifornia) (Stadoù-Unanet Amerika), a oa ur gitarour saoz.
Goude bezañ kejet gant John Lennon ha Paul McCartney d'ar 6 a viz C'hwevrer 1958 e voe pedet gante da seniñ e-barzh o strollad The Quarrymen. Ar strollad a voe kemmet an anv anezhañ meur a wech — "Beatals", "Silver Beetles" ha "Silver Beats" — kent dont da vezañ The Beatles e miz Eost 1960 da vat. Diwar neuze ez eas da c'hitarour solo ha kemer a reas perzh en avantur dibar ar "Fab Four" a grogas d'ar 5 a viz Genver 1962 pa voe embannet ar bladenn My Bonnie.

## Kaner-sonaozer gant The Beatles

Estroc'h evit ur soner ampart e voe Harrison dre ma sonaozas un nebeud oberennoù a-hed e vicher gant The Beatles, evitañ da vezañ bevet e skeud Lennon ha McCartney :
* miz Du 1963 : Don't Bother Me (en albom With The Beatles).
* 1965
    miz Eost : I Need You, You Like Me Too Much (en albom Help!),
    miz Du : If I Needed Someone, Think for Yourself (en albom Rubber Soul).
* miz Eost 1966 : I Want to Tell You, Love You To, Taxman (en albom Revolver).
* 1967
    miz Mezheven : Within You Without You (en albom Sgt. Pepper's Lonely Hearts Club Band),
    miz Du : Blue Jay Way (en albom Magical Mystery Tour).
* 1968
    miz Meurzh : The Inner Light,
    miz Du : Long, Long, Long, Piggies, Savoy Truffle, While my Guitar Gently Weeps (en albom The Beatles).
* 1969
    miz Genver : It's All Too Much, Only a Northern Song (en albom Yellow Submarine),
    miz Mae : Old Brown Shoe,
    miz Gwengolo : Here comes the Sun, Something (en albom Abbey Road).
* miz Mae 1970 : For You Blue, I Me Mine (en albom Let It Be).
Ha kanet an holl anezhe gantañ.

## Levrlennadur

* Tim Hill, THE BEATLES Quatre garçons dans le vent, Éditions Place des Victoires, miz Here 2008 pajennoù 427-441.

## Notennoù ha daveennoù

* ↑ Enrollet gant Tony Sheridan and The Beat Brothers (anv The Beatles d'an ampoent).
# George Herbert

Meur a zen brudet zo bet anvet George Herbert e Bro-Saoz pe e SUA, ha dreist-holl

## George evel anv-badez ha Herbert evel anv-tiegezh

* George Herbert (1593 – 1633), barzh saoz, gwelout George Herbert (barzh)
* George Herbert (1759 – 1827), 11vet kont Pembroke,
* George Herbert (1850-1895), 13vet kont Pembroke,
* George Herbert (1866 – 1923), 5vet kont Carnavon, egiptologour saoz, anavezet ivez evel Lord Carnarvon.
* George Enrique Herbert, ur gangster eus Belize

## George ha Herbert evel anvioù-badez

* George Herbert Hitchins (1905-1998), medisin stadunanat, Priz Nobel
* George Herbert Leigh Mallory (1886-1924), kraper-menezioù saoz
* George Herbert Mead (1863–1931), prederour stadunanat
* George Herbert Walker Bush (1924), 41vet prezidant SUA

## Hag ivez

* Herbert George Wells
* Ur bajenn disheñvelout eo homañ, da lavarout eo ur roll pennadoù hag a zo damheñvel o anv. Bremañ e c'hallit dibab ennañ ar pennad emaoc'h o klask. Mard oc'h bet degaset amañ dre ul liamm diabarzh en ur pennad e c'hallit kemmañ al liamm evit m'ho kaso war-eeun d'ar bajenn emaoc'h o klask.
# George III

Jord III pe George III, ganet George William Frederick (1738 - 1820), a oa Roue Rouantelezh Unanet Breizh-Veur adalek ar 25 a viz Here 1760 betek ma voe staget ouzh Rouantelezh Iwerzhon d'ar 1añ a viz Genver 1801. Diwar neuze e voe Roue Rouantelezh Unanet Breizh-Veur hag Iwerzhon betek e varv e 1820. Ouzhpenn-se e oa Priñs-dilenner Hannover, en Impalaeriezh santel, ha goude Roue Hannover, adalek an 12 a viz Here 1814.
E vuhez kement hag a ren, an hini brasañ betek e hini a voe lusket gant heuliadoù brezelioù lies war tachennoù Afrika, Amerika hag Azia. E-penn kentañ e ren, Ar Rouantelezh Unanet a drec'he rouantelezh bro C'hall e-pad Brezel Seizh Vloaz, o reiñ ar plas gentañ d'e rouantelezh evel rouantelezh europat war Norzh Amerika hag India. En desped d'an trec'h meur-se e voe kollet, gant an amzer o redek, trevadennoù Amerika e-pad Brezel dieubidigezh ar Stadoù Unanet. Brezelioù all a voe a-enep Bro C'hall reveulzier ha renad Napoleone Buonaparte betek trec'h Emgann Waterloo e 1815.
Ganet e voe d'ar 4 a viz Even 1738 e Londrez, e Norfolk House, e St James's Square. Mab-bihan e oa d'ar roue George II, ha mab henañ Frederick, Priñs Kembre hag Augusta von Sachsen-Gotha. Evel ma oa ganet daou viz a-raok mare ar gwilioud oas , ha ne voe ket gortozet da chom bev, e voe badezet en deiz-se gant Thomas Secker, a oa person St James's hag eskob Oxford.
Mont a reas da Anaon d'an 29 a viz Genver 1820.

## Eured ha bugale

Dimezet e oa da Charlotte von Mecklenburg-Strelitz.
# George Herbert (barzh)

George Herbert (ganet d'an 3 a viz Ebrel 1593 ; marvet d'ar 1añ a viz Meurzh 1633) a oa ur barzh kembreat, ur beleg anglikan hag ur prezeger.
Ganet e oa bet en un tiegezh pinvidik ha dedennet gant an arzoù, e kêr Trefaldwyn, e Powys. E zeskadurezh vat a roas an tu dezhañ da gaout kargoù uhel e skol-veur Cambridge hag er Parlamant
Antreal a reas en urzhioù anglikan e 1629. Lezet en deus un nebeud barzhonegoù dindan an anv The temple. Troet eo bet an hini diwezhañ bet savet gantañ gant Maodez Glanndour.

## Levrlennadur

* "Karantez", troet gant Maodez Glanndour war Al Liamm 34/4 (Titr orin : "Love")

## Liammoù diavaez

* George Herbert Buhez ha barzhonegoù
* Un dibab barzhonegoù gant George Herbert war al lec'hienn Representative Poetry Online
* Buhez George Herbert gant Izaak Walton (1593–1683)
# George II

Jord II pe George II (pe George Augustus, pe Georg August), ganet d'an 30 a viz Here 1683 ha marvet d'ar 25 a viz Here 1760, a oa roue Bro-Saoz, pe en ofisiel, Roue Breizh-Veur, hag Iwerzhon, dug Braunschweig-Lüneburg (Hannover), Arc'hteñzorer ha Priñs-dilenner eus an Impalaeriezh Santel Roman ha German adalek 1727.

## Dimeziñ ha bugale

Dimezet e oa da g- Caroline von Brandenburg-Ansbach. Bugale o doe:
* Friedrich Ludwig (1707–1751), Priñs Kembre; mervel a reas a-raok e dad ha n'hallas ket ren.
* Anna Hannover (1709–1759) ; dimezet e 1734 da Willem IV van Oranje-Nassau
* Amelia Sophie (1711–1768), ne zimezas ket
* Carolina Elizabeth (1713–1759)
* Georg Wilhelm (1717–1718)
* Wilhelm August (1721–1765), dug Cumberland
* Maria (1722–1772) dimezet e 1740 da Friedrich II von Hessen-Kassel
* Louisa (1724–1751) dimezet e 1743 da Fredrik V, roue Danmark.
Ur serc'h en doa, Amalie Sophie von Wallmoden (1704 -1765), naontek vloaz yaouankoc'h egetañ .
# George IV

Jorj V pe George IV (George Augustus Frederick; 1762-1830) a voe roue Bro-Saoz, pe Roue Rouantelezh Unanet Breizh-Veur hag Iwerzhon ha roue Hannover goude marv e dad George III, e Genver 1820, e-pad dek vloaz. Abaoe 1811 avat, betek marv e dad, e oa Priñs Rejant abalamour da gleñved-spered e dad.

## Dimeziñ

Dimezet e oa d'ar briñsez alaman Caroline von Braunschweig-Wolfenbüttel.
# George Kruck Cherrie

George Kruck Cherrie, bet ganet d'an 22 a viz Eost 1865 e Knoxville (Iowa, Stadoù-Unanet Amerika) hag aet da Anaon d'an 20 a viz Genver 1948 e Newfane (Vermont, SUA), a oa un ergerzher ha naturour stadunanat.

## Listenn al laboused studiet gantañ
### Genadoù

* D : Deconychura,
* I : Inezia,
* P : Premnoplex.

### Spesadoù

* C
    Capito dayi, Chaetura viridipennis,
* R : Ramphocelus costaricensis,
* S : Strix chacoensis.

## Notennoù ha daveennoù

* ↑ Ober a reer gant ar berradur Cherrie e metoù al loenoniezh.
* ↑ A-gevret gant Elsie Naumburg.
a vo kavet e Wikimedia Commons.
# George Jones (kazetenner)

George Jones (1811–1891) a oa ur c'hazetenner stadunanat. Brudet eo dre m'en deus savet, gant Henry Jarvis Raymond, an New-York Daily Times, the New York Times hiziv-an-deiz.

## Buhez

Jones a voe ganet e 1811 e Poultney (Vermont). Mont a reas da vevañ da Granville (Ohio) e-pad ul lajadig amzer, met distreiñ a reas buan da Vermont ur wech marvet e dud. Jones a oa bet implijet er gazetenn Northern Spectator. E 1833, George a oa aet da Troy, da werzhañ dilhad a bep seurt. Goude-se e labouras en un ti-bank. Goude bezañ bet o vevañ un nebeud bloavezhioù en New York, mont a reas da vevañ da Albany (New York), da labourat evel bankour.
# George Koltanowski

George(s) Koltanowski a zo bet ganet d'ar 17 a viz Gwengolo 1903 en Antwerpen (Belgia), deuet da vout keodad eus SUA ha marvet d'ar 5 a viz C'hwevrer 2000 e San Francisco (SUA).
Meurc'hoarier echedoù. Bet Kampion Belgia meur a wezh. Barrek-kenañ war ar c'hoari dall kempred:
* Antwerpen, 30 a viz Mae 1931: 20 gounezet, 10 nul, 0 kollet;
* Dinedin, Here 1937: 24 gounezet, 10 nul, 0 kollet.
C'hoari a reas a-enep da Humphrey Bogart er C'hongo Belgiat e 1952.

## Liammoù diavaez

* Lec'hiadennoù a-bouez ag e bartiennoù
* Ur mell pennad diwar e benn
# Distrigoù Kernev-Veur (1974-2009)

D'ar 1añ a viz Ebrel 1974 e voe krouet 6 distrig e diabarzh kontelezh Kernev-Veur. D'ar 1añ a viz Ebrel 2009 e voent kendeuzet holl gant Kuzul-Kontelezh Kernev-Veur da sevel a-gevret Kuzul Kernev-Veur.

## Distrigoù Kernev-Veur (1974-2009)

* Pennwydh
* Kerrier
* Karrek
* Rostorrmoel
* Karadon
* Kernow Kledh
* Inizi Sillan
# Distrigoù Northumberland, 1974-2009

Rannet e oa Northumberland, etre 1974 hag ar 1añ Ebrel 2009, e 6 Distrig :
* Blyth Valley
* Wansbeck
* Castle Morpeth
* Tynedale
* Alnwick
* Berwick-upon-Tweed
# Distrigoù Portugal

Rannet eo Portugal e 18 distrig :
* Aveiro
* Beja
* Braga
* Bragança
* Castelo Branco
* Coimbra
* Évora
* Faro
* Guarda
* Leiria
* Lisboa
* Portalegre
* Porto
* Santarém
* Setúbal
* Viana do Castelo
* Vila Real
* Viseu
# Distrigoù Shropshire, 1974-2009

Etre 1974 hag ar 1añ Ebrel 2009 e voe rannet kontelezh Shropshire e 6 distrig :
* Norzh Shropshire
* Oswestry
* Shrewsbury hag Atcham
* Su Shropshire
* Bridgnorth
* Telford ha Wrekin (Melestradurerzh unvan abaoe 1998)
# Disvleviñ

Disvleviñ (pe : divleviñ) zo tennañ blev diwar ul lodenn eus ar c'horf. Kement-se a vez graet koulz gant paotred evel merc'hed, dre abegoù a c'hall bezañ yec'hed pe kened, elevez pe vuhezegezh zoken.

## An disvleviñ hervez an amzer hag ar pobloù
### En Egipt

En Egipt an Henamzer e veze divlevet ar c'horf evit en em c'hlanaat, ar blev o vezañ un arouez dic'hlan.

### Binvioù

E penn kentañ an amzervezh kristen e veze implijet ar rousin hag ur seurt gevel, hervez Tertulian, diwar skouer tud Hellaz emezañ.
Hiriv e vez disvlevet an dud abalamour d'o c'hoantaat, ar blev (blev zo da vihanañ, hervez o lec'h war ar c'horf) o vezañ arouez ar vilded, hervez an talvoudoù brudet gant ar varc'hadourien skeudennoù (skinwel, bruderezh, giz) hag ar c'hompagnunezhioù a werzh aozadoù-koantaat.

## Pennadoù-kar

* Blev
* Blev-gaol
# Distrigoù Israel

C'hwec'h distrig a zo en Israel. Graet e vez mehozot (מחוזות; unander : mahoz) anezho en hebraeg. Ouzhpenn ez eus pemzek isdistrig (nafot, נפות; unander : nafa). Kement isdistrig a zo a zo rannet e 50 rannvro naturel.
Diazezet eo sifroù ar pennad-mañ war labour Burev Kreiz Stadegoù Israel, se zo kaoz e kaver ennañ an holl lec'hioù dindan lezenn Israel, tiriadoù aloubet en o zouez. Kavout a reer neuze isdistrig ar Golan hag ar peder rannvro naturel a zo ennañ, daoust ma n'eo ket anavezet evel tiriad israelat gant ABU hag ar gumuniezh etrebroadel. Heñvel eo evit a sell ouzh Jeruzalem : kemeret eo bet poblañs reter Jeruzalem e kont. N'eo ket lakaet Tiriad Judea ha Samaria e-touez distrigoù Israel avat, rak el lodenn-se eus Sisjordania ne vez ket lakaet lezennoù Israel da dalvezout.

## Distrig Jeruzalem

Distrig Jeruzalem (Mehoz Yerushalayim). Poblañs: 907 300
kêrbenn an distrig : Jeruzalem

## Distrig an Norzh

Distrig an Norzh (Mehoz HaTzafon). Poblañs: 1 241 900
kêrbenn an distrig : Nazaret
* Safed (isdistrig), poblañs: 100,500
* Kinneret (isdistrig), poblañs: 100,300
* Yizre'el (isdistrig), poblañs: 444,400
* Akko (isdistrig), poblañs: 555,300
* Golan (isdistrig), poblañs: 41 400. An hanter anezho a zo Syrianed, an hanter all a zo trevadennerien israelat.

## Distrig Haifa

Distrig Haifa (Mehoz Heifa). Poblañs: 880,700
kêrbenn an distrig : Haifa
* Haifa (isdistrig), poblañs: 529 300
* Hadera (isdistrig), poblañs: 351 400

## Distrig Kreiz

Distrig Kreiz (Mehoz HaMerkaz). Poblañs: 1 770 000
Kêrbenn an distrig : Ramla
* Sharon (isdistrig), poblañs: 389,600
* Petah Tikva (isdistrig), poblañs: 604,600
* Ramla (isdistrig), poblañs: 282,800
* Rehovot (isdistrig), poblañs: 493,000

## Distrig Tel Aviv

Distrig Tel Aviv (Mehoz Tel Aviv). Poblañs: 1 227 900
Kêrbenn an distrig : Tel Aviv

## Distrig ar Su

Distrig ar Su (Mehoz HaDarom). Poblañs: 1 201 200
Kêrbenn an distrig : Beersheba
* Ashkelon (isdistrig), poblañs: 456 000
* Be'er Sheva (isdistrig), poblañs: 565 300
En distrig e oa Kuzul Rannvro Hof Aza (ennañ war-dro 10 000 trevadenner israelat), met kuit ez ejont pa gasas Israel e bolitikerezh kuitaat Bandenn Gaza.

## Tiriad Judea ha Samaria

Tirirad Judea ha Samaria (Ezor Yehuda VeShomron). Poblañs: 327 750 trevadenner israelat
Kêr vrasañ Israel: Modi'in Illit
Evel-se ez eo renket an trevadennoù israelat (estreget Reter Jeruzalem) e Sisjordania. Abaoe 1967 emañ an tiriad-se dindan ren Israel, hep bezañ staget outañ. Hervez Israeliz zo ez eo ul lodenn eus Douar Israel. N'eo gwelet evel ul lodenn eus Stad Israel gant Stad ebet, na gant ABU.

## Notennoù

* ↑ En distrig emañ an tachennoù bet gounezet e-pad Brezel ar C'hwec'h Devezh e 1967
* ↑ Aloubet e-pad Brezel ar C'hwec'h Devezh (1967), an aloubiñ-se n'eo ket anavezet gant Stadoù all
* ↑ Regions and territories: The Golan Heights, BBC, 10 a viz Eost 2010, http://news.bbc.co.uk/2/hi/middle_east/country_profiles/3393813.stm

## Liammoù diavaez

* Sifroù ar boblañs en isdistrigoù hag en distrigoù
* Burev Kreiz ar Stadegoù
* Urban Israel: luc'hskeudennoù kêrioù Israel
# Distrigoù Wiltshire, 1974-2009

D'ar 1añ Ebrel 1997 e oa deuet Swindon d'en em zisrannañ diouzh ar kontelezh amaezel Wiltshire. Betek ar 1añ Ebrel 2009 e chome hounnezh rannet e 4 distrig, kendeuzet hiviziken en un Amaezerezh unvan :
* Salisbury
* Kornôg Wiltshire
* Kennet
* Norzh Wiltshire
* Swindon (Amaezerezh unvan)
# Guijuelo

Guijuelo zo ur gumun e Spagn, e Proviñs Salamanca, e kumuniezh emren Kastilha ha León.
# Guillam er Borgn

Guillam er Borgn (1840-1927), pe an In-noz (evn-noz) hervez e anv-barzh, a Seglian, a oa ur barzh poblek hag a save hag a gane sonioù aozet gantañ, e deroù an XX$^{vet}$ kantved.

## Oberennoù

* Obéreù en In-noz‎